Københavns Vestegns Politi er overbevist om, at de fans, der gik amok på Brøndby Stadion, bliver identificeret

Superliga-derbyet mellem Brøndby og FCK søndag aften blev skæmmet af vanvittige scener, hvor fans i FCK's afsnit gik amok på kontrollører og politibetjente.

Adskillige betjente fra Københavns Vestegns Politi stormede hurtigt banen og fik bragt nogenlunde ro på udebaneafsnittet efter voldsomme kampe mellem fans og betjente. Tyve minutter nåede kampen at være afbrudt, inden de sidste par minutter kunne afvikles.

Status er, at politiet har anholdt seks personer i forbindelse med optøjerne. En er løsladt, mens fem fortsat er tilbageholdt.

I øjeblikket har politiet registreret 29 sager om lovovertrædelser i forbindelse med kampen, men hos Københavns Vestegns Politi forventer man dog både flere sager og anholdelser den kommende tid.

- Der vil komme mange flere sager, når vi skal i gang med det helt store oprydningsarbejde og kigge al det her videomateriale igennem, siger vicepolitiinspektør Brian Toftemann, der også fungerede som operationsleder søndag aften.

Han er ikke i tvivl om, at politiet finder frem til langt flere gerningsmænd end de seks, der er anholdt søndag aften.

- Det er jeg sikker på. Det er ret godt videomateriale. Jeg har en klar forventning om, at vi får identificeret nogle gerningsmænd, som efterfølgende vil blive retsforfulgt, siger Brian Toftemann til Ekstra Bladet.

En af grundene til, at politiet ikke anholder flere med det samme er af hensyn til betjentenes sikkerhed.

Ingen alvorligt skadede betjente

Indtil videre er det for tidligt at sige, hvilke konsekvenser optøjerne vil få for fremtidige kampe mellem Brøndby og FCK på Brøndby Stadion.

- Vi evaluerer internt i politiet. Derefter evaluerer vi sammen med klubberne. Vi har et ret godt samarbejde med klubberne, og ud fra det kigger vi på de næste kampe, siger Brian Toftemann.

Ud af de 29 sager drejer ni sig om vold mod betjente samt to om vold mod kontrollører. Ingen betjente er ifølge Brian Toftemann kommet alvorligt til skade.

Flere billeder fra FCK's away-afsnit:













Fotos: TV3 Sport

Snydes Brøndby for straffe her? Bedøm selv:



Her bringer Simon Tibbling Brøndby i front:



Derby afgjort i sidste øjeblik: Men skandaløs afslutning stjal AL fokus

FCK-boss: Pinligt! Det er en skændsel

TV: Vanvittig tackling: Hvordan slipper han for rødt kort her?

Spiller pryglet efter nedrykning: Så rå er svenske hooligans

Grimme EM-billeder: Hooligans fra helvede